Diari Oficial de la Generalitat Valenciana


Sumari del DOGV 1986, del 17-03-1993 (1993/827417)

ORDRE de 26 de febrer de 1993, de la Conselleria d'Economia i Hisenda, per la qual desplega el Decret 105/1992, de 6 de juliol, sobre recaptació dels tributs propis i cedits, taxes, preus públics i sancions de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/02/26/(1)/dof/vci/html**

### Dades del document

Número de DOGV
:   1986

Data del DOGV
:   17-03-1993

Secció del DOGV
:   DISPOSICIONS GENERALS

Número del document
:   1993/827417


Data del document
:   26-02-1993

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 26 de febrer de 1993, de la Conselleria d'Economia i Hisenda, per la qual desplega el Decret 105/1992, de 6 de juliol, sobre recaptació dels tributs propis i cedits, taxes, preus públics i sancions de la Generalitat Valenciana.  
El Decret 105/1992, de 6 de juliol, aprovà la implantació d'un nou sistema de recaptació dels tributs propis i cedits, taxes, preus públics i sancions de la Generalitat Valenciana.  
En la disposició final primera d'aquest decret, s'autoritza la Conselleria d'Economia i Hisenda perquè dicte les normes de desplegament pertinents.  
D'acord amb aquesta autorització,  
ORDENE:  
Article primer  
Els ingressos dels tributs cedits i propis, taxes, preus públics i sancions de la Generalitat Valenciana s'efectuaran en qualsevulla de les oficines de les entitats de dipòsit que es detallen en l'annex I, les quals han estat autoritzades per la Conselleria d'Economia i Hisenda, per a actuar com a col·laboradores en la gestió recaptadora, d'acord amb el que estableix en l'article 78 del Reglament General de Recaptació.  
Article segon  
Els ingressos a què fa referència l'article anterior seran els recaptats mitjançant els models d'imprès que es detallen en l'annex II d'aquesta ordre.  
En aquests models es designarà el centre gestor de l?ingrés, d'acord amb els codis que s'hi adjunten com a annex III, segons l?oficina gestora que preste el servei.  
Aquests models estaran compostos per tres exemplars, la destinació dels quals serà la següent:  
Un exemplar quedarà en poder de l?entitat col·laboradora.  
Els dos exemplars restants seran lliurats per l?entitat col·laboradora als interessats, una vegada que s'hi haja efectuat la diligència d'ingrés. Un d'aquests dos exemplars ha de ser lliurat per l?interessat a l'oficina o funcionari de l'administració que haja de prestar el servei o conèixer l?expedient.  
Article tercer  
D'acord amb el que disposa l'article 80 del Reglament General de Recaptació les entitats col·laboradores obriran un compte corrent restringit amb la denominació següent: «Generalitat Valenciana. Conselleria d'Economia i Hisenda. Compte restringit de col·laboració en la recaptació de tributs, preus públics i sancions.»  
En aquest compte es recolliran, els ingressos pels tributs, preus públics i sancions de la Generalitat que s'efectuen en els models establerts en l'annex II.  
Article quart  
El pagament en el compte restringit de la Generalitat Valenciana s'haurà de realitzar en la mateixa data en què es faça l'ingrés.  
Article cinqué  
Les entitats col·laboradores ingressaran el que han recaptat cada quinzena, dins dels set dies hàbils següents al dia en què n'acabarà cadascuna; els dissabtes es consideren inhàbils a aquest efecte.  
Cada quinzena comprendrà des de l'endemà de l'acabament de la quinzena anterior fins al cinc o vint següent o fins a l'immediat hàbil posterior, si el cinc o vint són inhàbils. A aquest efecte es consideraran, també, dies inhàbils els dissabtes.  
En qualsevol cas, l'ingrés de la quantitat recaptada en el compte a què fa referència l'article següent s'haurà de fer en el mateix mes en què acabe la quinzena corresponent.  
Article sisé  
Els comptes corrents on les entitats col·laboradores hauran d'efectuar els ingressos a què fa referència aquest article seran:  
2090 6459 423595-71 de la Caixa d'Estalvis del Mediterrani. On s'ingressarà la quantitat recaptada per les entitats col·laboradores de la província d'Alacant. 2077 0426 0086665230 BANCAIXA. On s'ingressarà la quantitat recaptada per les entitats col·laboradores de la província de Castelló.  
2090 5279 714208.62 de la Caixa d'Estalvis del Mediterrani. On s'ingressarà la quantitat recaptada per les entitats col·laboradores de la província de València i de la resta de províncies espanyoles.  
Article seté  
Les entitats col·laboradores designaran una oficina en cadascuna de les ciutats d'Alacant, Castelló i València on centralitzaran les operacions d'ingrés en els comptes indicats en l'article anterior.  
Article vuité  
Els ingressos que estiguen obligats a realitzar les entitats col·laboradores en els comptes corrents establerts en l'article 6é, s'efectuaran mitjançant xecs nominatius a favor de «Generalitat Valenciana. Conselleria d'Economia i Hisenda», i cal que siguen barrats.  
L'ingrés dels xecs es realitzarà mitjançant la diligència oportuna, al seu dors, subscrita pel corresponent Director Territorial de la Conselleria d'Economia i Hisenda.  
Article nové  
Les entitats col·laboradores han de presentar dins dels nou dies hàbils següents al final de cada quinzena, a les oficines assenyalades en l'article 6é, on s'haja efectuat l'ingrés de la quinzena, el suport magnètic que contindrà la informació relativa a aquests ingressos, ajustat a les especificacions que es recullen en l'annex IV d'aquesta ordre.  
Article deu  
Junt amb el suport magnètic l'entitat col·laboradora, haurà d'adjuntar fotocòpia de l'«abonaré», justificatiu de l'ingrés corresponent al suport i al document justificatiu del lliurament del suport magnètic, el model del qual s'hi adjunta com annex V, per exemplar duplicat.  
Les entitats de l'article 6é que reben el suport magnètic, diligenciaran un dels dos exemplars amb la data de la recepció i la firma del document de recepció, i els lliuraran a l'entitat col·laboradora.  
Article onze  
Una vegada comprovat que el suport magnètic s'ajusta a les especificacions establertes en l'annex IV d'aquesta ordre i que el total dels ingressos inclosos en aquest suport coincideixen amb l'import ingressat, segons la fotocòpia d'«abonaré» lliurada per l'entitat, es tomarà a aquesta el suport magnètic i l'altre exemplar del document justificatiu amb l'acceptació definitiva.  
Article dotze  
Si el suport magnètic contenia errors o desquadraments que impossibilitaven una lectura adequada, es tornarà a l?entitat col·laboradora perquè els corregesca en el termini de cinc dies hàbils.  
Article tretze  
Cadascuna de les entitats financeres a què fa referència l'article 6é, una vegada processats tots els suports magnètics proporcionats per les entitats col·laboradores, els lliurarà en un sol suport magnètic.  
Aquest suport, junt amb la relació d'«abonaré» justificatius d'aquest, es trametrà al servei territorial de la Conselleria d'Economia i Hisenda corresponent, abans dels quinze dies hàbils següents al final de cada quinzena.  
La informació corresponent als suports magnètics que, per contenir errors, no s'haja pogut incloure en aquest suport, es trametrà al servei territorial tan prompte com s'haja corregit.  
Article catorze  
Els serveis territorials de la Conselleria d'Economia i Hisenda trametran la informació dels ingressos continguts en el suport magnètic a les conselleries i als altres centres de gestió responsables de la recaptació.  
Les intervencions delegades dels serveis territorials de la Conselleria d'Economia i Hisenda, a la vista de la informació referida,, comptabilitzarà els ingressos en el pressupost de la Generalitat.  
Article quinze  
D'acord amb el que estableix la disposició addicional segona del Decret 105/1992, de 6 de juliol, s'autoritza la recaptació en els centres de gestió de les taxes i els preus públics que s'indiquen en l'annex VI d'aquesta ordre.  
No obstant això, els centres gestors estaran obligats a ingressar, diàriament, l'import del que han recaptat en una de les entitats col·laboradores, fent ús dels corresponents models a què fa referència el precedent article 2n.  
DISPOSICIO TRANSITORIA  
A l'entrada en vigor d'aquesta ordre, la Direcció General del Tresor i Gestió Informàtica cancel·larà lots els comptes corrents, oberts en les distintes entitats financeres, per a l'ingrés dels tributs, preus públics i sancions de la Generalitat, excepte els oberts per als ingressos dels serveis territorials de la Conselleria d'Economia i Hisenda.  
Els saldos existents en aquests comptes, una vegada efectuada i pagada la liquidació d'interessos, es traspassaran als comptes corrents de disposició de la Tresoreria de la Generalitat i es comptabilitzaran aquests fons.  
DISPOSICIONS FINALS  
Primera  
S'autoritza la Direcció General de Tributs i Patrimoni per a l'aprovació del disseny dels impresos d'ingrés i per a modificar, mitjançant resolució, els annexos d'aquesta ordre amb la finalitat d'adequar-los a les necessitats dels ingressos objecte d'aquesta regulació.  
Segona  
Aquesta ordre entrarà en vigor el dia 6 d'abril de 1993.  
València, 26 de febrer de 1993.  
El Conseller d'Economia i Hisenda,   
ANTONIO BIRLANGA CASANOVA  
Veure annex


Còpia Permalink ELI